เกณฑ์คุมDWดีเดย์ม.ค.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

สมาคมบล.วางกฎดูแลโบรกเกอร์เองตลท.คุมแคชบาลานซ์หุ้นวอร์แรนต์
โพสต์ทูเดย์ — สมาคม บล.คลอดเกณฑ์ดูแลการซื้อขาย DW ชัดเจน วอลุมเฉลี่ย 5 วัน เกิน 200% อัตราความผันผวนเฉลี่ย 5 วัน 100% ต้องวางเงินล่วงหน้า 100%
นางภัทธีรา ดิลกรุ่งธีระภพ นายกสมาคมบริษัทหลักทรัพย์ (สมาคม บล.) เปิดเผยว่า สมาคมบริษัทหลักทรัพย์ สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) และตลาดหลักทรัพย์แห่งประเทศไทย มีความเห็นร่วมกันเกี่ยวกับการให้สมาคม บล. เป็นผู้กำหนดแนวทางในการกำกับดูแลการซื้อขายใบสำคัญแสดงสิทธิอนุพันธ์ (Derivative WarrantsDW) โดยให้โบรกเกอร์ดำเนินการให้ลูกค้าวางหลักประกันเป็นเงินสดเต็มจำนวนก่อนซื้อ (แคชบาลานซ์) DW เข้าเงื่อนไข 2 ข้อ คือ (1) DW ซื้อขายรวม 5 วันทำการสะสมรวมกัน 200% ของจำนวนหน่วยของหลักทรัพย์ DW ที่อนุญาตให้ซื้อขาย และ (2) อัตราความผันผวนของ DW เฉลี่ยจากราคาปิด 5 วันทำการย้อนหลัง 100%
ทั้งนี้ โบรกเกอร์ต้องให้ลูกค้าที่จะซื้อ DW ที่เข้าเกณฑ์ต้องวางเงินสดทั้ง 100% ถัดจากวันที่สมาคมประกาศรายชื่อ โดยในเดือน ม.ค. 2554 สมาคมจะประกาศรายชื่อ DW ที่ต้องมีการวางเงินสดเต็มจำนวนก่อนซื้อทุกวันทำการสุดท้ายของสัปดาห์ และจะเริ่มประกาศเป็นรายวันตั้งแต่เดือน ก.พ. 2554 เป็นต้นไป โดยจะประกาศครั้งแรกในวันศุกร์ที่ 14 ม.ค. 2554 และเปิดเผยบนเว็บไซต์ของสมาคมที่ www.asco.or.th
นางภัทธีรา กล่าวว่า สมาคม บล. โดยการหารือร่วมกับบริษัทหลักทรัพย์ได้ออกมาตรการกำกับดูแลการซื้อขาย DW ขึ้น เพื่อให้เหมาะสมกับสภาพการซื้อขาย DW บางตัว ซึ่งมีปริมาณการซื้อขายหมุนเวียนสูงและมีราคาที่ผันผวน อันอาจส่งผลกระทบต่อความเสี่ยงของระบบซื้อขายโดยรวม 
“เกณฑ์นี้จะช่วยควบคุมความเสี่ยงของผู้ลงทุนใน DW ซึ่งจะสร้างความมั่นใจให้กับการซื้อขายหลักทรัพย์ในตลาดทุนโดยรวมได้” นางภัทธีรา กล่าว
นายธีระชัย ภูวนาถนรานุบาล เลขาธิการ ก.ล.ต. กล่าวว่า DW มีความเสี่ยงไม่เหมือนกับหุ้น จึงไม่ควรใช้วิธี Turnover List ในการคำนวณเพื่อวัดความร้อนแรงเช่นเดียวกับหุ้น และ ก.ล.ต. สนับสนุนให้สมาคม บล. เป็นผู้กำหนดมาตรการสำหรับ DW ที่มีความร้อนแรง
ทั้งนี้ เพื่อบริหารความเสี่ยงอย่างมีประสิทธิภาพของ บล. และระบบโดยรวม เนื่องจากสมาคมมีความเข้าใจในการทำธุรกิจและการซื้อขายหลักทรัพย์เป็นอย่างดี จึงเชื่อมั่นได้ว่าจะสามารถกำหนดมาตรการที่เป็นที่ยอมรับของบริษัทหลักทรัพย์และผู้ลงทุน
นายจรัมพร โชติกเสถียร กรรมการและผู้จัดการ ตลาดหลักทรัพย์แห่งประเทศไทย เปิดเผยว่า ในช่วงที่ผ่านมา ตลาดหลักทรัพย์ได้ติดตามสภาพการซื้อขาย DW อย่างต่อเนื่อง และเห็นว่าควรมีการทบทวนแนวทางการดูแล DW เพื่อสร้างความมั่นใจให้แก่ผู้ลงทุน โดยสนับสนุนแนวทางกำกับดูแลการซื้อขาย DW ที่สมาคม บล.กำหนดขึ้น หลังจากฟังความเห็นจากโบรกเกอร์ ซึ่งตระหนักและเห็นถึงความเสี่ยงที่อาจกระทบต่อการซื้อขายโดยรวม โดยเชื่อว่าจะสร้างความมั่นใจแก่ผู้ลงทุนได้มากขึ้น นอกจากนี้ยังสนับสนุนการเป็นองค์กรกำกับดูแลตนเอง (SRO) ของสมาคมด้วย 
นับตั้งแต่ปี 2554 เป็นต้นไป ตลาดหลักทรัพย์จะกำกับดูแลการซื้อขายหลักทรัพย์ด้วยแคชบาลานซ์โดยไม่รวม DW ทั้งนี้ ขอให้ผู้ลงทุนติดตามข้อมูลเกี่ยวกับการดูแลการซื้อขาย DW จากบริษัทสมาชิกหรือสมาคมบริษัทหลักทรัพย์อย่างใกล้ชิดต่อไป
ที่ผ่านมานักลงทุนให้ความสนใจเข้าไปเก็งกำไรใน DW มากเกินไป ส่งผลให้ปริมาณการซื้อขายเฉลี่ยต่อวันมากหลายพันล้านบาท และราคาผันผวนสูงจนเข้าเกณฑ์แคชบาลานซ์ของตลาดหลักทรัพย์ ทำให้ราคาร่วงลงแรง สร้างความเสียหายให้แก่นักลงทุนในวงกว้าง จึงนำมาสู่การวางเกณฑ์ในการดูแลการซื้อขายไม่เพียงแค่สมาคม บล.เท่านั้น ปัจจุบันทางตลาดหลักทรัพย์และสำนักงาน ก.ล.ต.ก็อยู่ระหว่างการหารือที่จะออกมาตรการมาดูแลเพิ่มเติม อาทิ การกำหนดราคาขึ้นและลงสูงสุดในแต่ละวัน (ซิลลิงฟลอร์) ซึ่งขณะนี้ไม่มี สามารถปรับตัวลงได้ถึง 0.01 บาท และปรับตัวขึ้นได้ถึง 99,999.99 บาท